鍾慧寧生於香港，1983年畢業於香港布廠商會公學，1993年參加《亞洲小姐競選》，於準決賽得到第五名而順利晉身決賽十強，由此成為亞洲電視嘅合約藝員。1994年開始，鍾慧寧獲邀擔任《今日睇真d》節目主持，負責於錄影廠主持直播節目同外景採訪工作，因佢外型高大圓潤而被稱為「肥豹」，憑靈活爽朗嘅表現打開知名度。